Bulkan Malinao
Ti Bulkan Malinao ket bulkan a mabirukan idiay Rehion ti Bicol iti Pilipinas. Ti estratobulkan ket awan ti naipakasaritaan a panagpussuak ngem mangipakpakita ti napigsa a pumarola nga aktibidad a naal-ala para iti panagpataud ti elektrisidad. Ti mabairukan iti bakrasna ket ti Heotermal a Pasdek ti Elektrisidad ti Tiwi, maysa kadagiti immuna a pasdek ti enerhia ti heotermal a naikomisionado iti pagilian.[2]
Dagiti linaon
Lokasion[urnosen | urnosen ti taudan]
Ti Bulkan Malinao ket mabirukan idiay nagbaetan dagiti probinsia ti Albay ken Camarines Sur idiay abagatan a daya arehion ti Isla ti Luzon ; ti agarup a 20 km (12 mi) amianan-amianan laud ti Bulkan Mayon, ti kaaktibuan a bulkan iti Pilipinas.
Dagiti pisikal a langa[urnosen | urnosen ti taudan]
Ti bantay ket kabakiran nga adda ti katayag iti 1,548 metro (5,079 ft) iti ngato ti natimbeng a lessaad ti baybay ket diametro ti babana iti 22.5 kilometro (14.0 mi). Iti pantok ti bulkan ket ti dakkel nga abut nga dda iti lamolamo nga akin-uneg a diding a nasawang iti akin-daya abangir. Iti akin-baba a bakras iti daytoy a bangir ti kaaduan nga andesitiko a bulkan, ket isu dagiti kadakkelan a largest solpatara ken napudot nga ubbong ti Luzon, ken adda met dagiti agidepdeposito ti siliceous sinter. Ti Naglagbong ken Jigabo ket dagiti dua a termal a bubon a mabirukan iti bulkan. Dagiti temperatura ket makaabot ti 108 °C (226 °F) a nairehistro kadagiti pumarola ti Naglagbong.[1][3][4]
Heotermal a Pasdek ti Elektrisidad ti Tiwi[urnosen | urnosen ti taudan]
Daytoy a lugar ket maysa idi kadagiti immuna a naad-adal para iti panagpataud ti elektrisidad a nangrugi iti 250kW a pasdek ti elektrisidad idi 1967.[5] Idi 1979, ti immuna kadagiti tallo a 110 MW a heotermal a pasdek ti elektrisidad ket nakomisionado iti dayta a tawen; dagiti sabali pay a dua ket, idi 1980 ken 1982. Iti kasayaatna, ti pasdek ket nakapataud ti kaadu a naparuar iti 330 MW. Iti agdama, ti pasdek idi 1979 ket nadekomisionado gapu ti panagpabassit ti naipaay nga alibungubong.[6][7]
Pannakaidasig[urnosen | urnosen ti taudan]
Ti Instituto ti Bulkanolohia ken Seismolohia ti Pilipinas (PHIVOLCS), ti opisina ti gobierno a mangipanggep ti bulkanismo iti pagilian ket indasigna ti Malinao a kas mabalin nga aktibo a bulkan.[8]
Dagit ipanagpussuak ken dagiti aktibidad[urnosen | urnosen ti taudan]
Awan dagiti naipakasaritaan a panagpussuak manipud ti Malinao a naipampamattian nga aktibo manipud idi tawtawen ti 500,000 aginggan idi tawtawen ti 60,000.[1]
Dagiti gingined idi 1970[urnosen | urnosen ti taudan]
Adda met dagiti immadu a panag-gingined idi 1970 ken kakuyog dagiti aggaradugod a daranudor iti Malinao a gauanan ti panangited ti ballaag a ti banaty ket mabalin nga agung-ungar manen. Dagiti kintayeg a naduktalan ket sumakopda manipud ti 1 aginggana ti 5 iti kapigsa.[3]
Bassit a panagbettak idi 1980[urnosen | urnosen ti taudan]
Adda met idi ti bassit a preatika a panagbettake iti alog a lugar ti Naglagbong idiay Tiwi idi Hulio29, 1980, nagpussuak met daytoy kadagiti pitak ken batbato aginggana iti 2⁄3 metro (2 ft 2 in), ken nakaabot iti 150 metro (490 ft) iti kangato ken kaadayo nga aginggana iti 350 metro (1,150 ft). Maysa a tao ti nasugatan ken dua a pasdek dagiti nadadael babaen ti panagbettak. Sakbay ti daytoy a pasamak, a sapsapa ngem idi Hulio 6, ti lugar ket nakasansanay kadagiti karkarna a mikroseismo a nairehistro idiay seismiko nga estasion iti Komision ti Bulkanolohia (COMVOL) - ti simmaruno iti PHIVOLCS - iti dayta a lugar. Ti panag-geyser ket nasiim pay iti alog, ti dua nga oras sakbay ti panagbettak. Ti maysa a teoria a maipanggep ti gapuanan ti panagbettak idi ket ti panagal-ala ti danum idi las-ud ti panagdur-as ti talon ti heotermal ti Tiwi.[3]
Kitaen pay[urnosen | urnosen ti taudan]
- Dagiti aktibo a bulkan ti Pilipinas
- Dagiti mabalin nga aktibo a bulkan ti Pilipinas
- Dagiti di aktibo a bulkan ti Pilipinas
- Singsing ti apuy ti Pasipiko
Dagiti nagibasaran[urnosen | urnosen ti taudan]
- ^ a b c "Malinao » Summary". Global a Programa ti Bulkanismo. Instituto ti Smithsonia. Naala idi 11 Enero 2013.
- ^ (2009-01-20). "Ti Heotermal a Pasdek ti Elektrisidad ti Tiwi". JCMiras.net. Naala idi 2011-09-24.
- ^ a b c "Seismiko ken heotermal nga aktibidad ti Malinao". Global a Programa ti Bulkanismo. Instituto ti Smithsonia. Naala idi 11 Enero 2013.
- ^ "Malinao". Instituto ti Bukanolohia ken Seismolohia ti Pilipinas. Naala idi 2011-09-24.
- ^ (2009-01-20). "Ti Pakasaritaan ti Panagparang-ay ti Heotermal nga Enerhia ken Panagpataud iti Pilipinas". JCMiras.net. Naala idi 2011-09-24.
- ^ (2008-06-17). "Dagiti Heotermal a Pasdek ti Elektrisidad iti Pilipinas.. JCMiras.net. Naala idi 2011-09-24.
- ^ (2008-02-24). "Dagiti Heotermal a Rekurso ti Enerhia iti Pilipinas". JCMiras.net. Naala idi 2011-09-24.
- ^ Instituto ti Bulkanolohia ken Seismolohia ti Pilipinas (PHIVOLCS), Panid dagiti Mabalin nga Aktibo a Bulkan
tgl_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn